Seakatk: Lätis hukatakse 40 000 siga "Praegu me kaalume meetmeid, mida võiks rakendada. Ilmselt teeme otsuse kodusigade tapuks. Lihtsalt hukata, saades selle eest hüvitist, ootamata ära taudi farmi jõudmist. Sellega me hoiame ära nakkuse edasise leviku," ütles ta. Ministri sõnul tuleb kodusead tappa aladel, kus on välja kuulutatud eriolukord, ja ka puhvertsoonis. "Meie arvestuste kohaselt võib sellel alal olla ühtekokku umbes 40 000 kodusiga," ütles Dūklavs. Lätis on Aafrika seakatku leitud praeguseks 30 metsseal ja 28 koduseal neljateistkümnes kodufarmis. Hukatud on 198 kodusiga. Leedus Rupinskai seafarmis, kus 24. juulil avastati Aafrika seakatk, on kõik 19 000 siga tapetud, teatas Leedu peaveterinaararst esmaspäeval.